પારડીના પુલ પાસે બાઇક સ્લીપ થતાં શાપરના મનિષ ડઢાણીયાનું મોત
રાજકોટ તા. ૧૨: શાપર વેરાવળમાં રહેતાં પટેલ યુવાનનું બાઇક સ્લીપ થઇ જતાં મોત નિપજતાં પરિવારમાં શોક છવાઇ ગયો છે.
શાપરના ગાયત્રીનગરમાં રહેતો મનિષભાઇ વિનુભાઇ ડઢાણીયા (ઉ.૩૫) નામનો પટેલ યુવાન ગઇકાલે બાઇક નં. જીજે૩કેએલ-૨૯૬૫ હંકારીને જતો હતો ત્યારે પારડીનો પુલ ઉતરતા તેનું બાઇક સ્લીપ થઇ જતાં ગંભીર ઇજા થતાં સારવાર માટે રાજકોટ સિવિલ હોસ્પિટલમાં ખસેડાયો હતો. પરંતુ અહિ મોડી રાત્રે મોત નિપજ્યું હતું. હોસ્પિટલ ચોકીના સ્ટાફે શાપર પોલીસને જાણ કરી હતી. (૧૪.૫)